Popcorn (kappale)

Popcorn on Gershon Kingsleyn vuonna 1969 Music to Moog By -albumillaan julkaisema instrumentaalikappale. Kappale julkaistiin myös singlenä vailla mainittavaa menestystä. Vuonna 1971 Gershon Kingsleyn yhtye The First Moog Quartet levytti Popcornin uudelleen albumilleen Popcorn. First Moog Quartetin jäsen Stan Free äänitti kappaleen uudelleen Hot Butter -yhtyeensä kanssa vuonna 1972.

Hot Butterin versio Popcornista oli listaykkösenä Ranskassa, Saksassa, Hollannissa, Norjassa ja Sveitsissä. Suomessa kappale oli listaykkösenä 1972 syyskuusta joulukuuhun. Popcornista tuli kaikkien aikojen ensimmäinen Billboardin listalle noussut elektroninen levytys.

Lähteet 

Vuoden 1969 kappaleet
Yhdysvaltalaiset synthpop-kappaleet